

### **ประกาศองค์การบริหารส่วนตำบลถ้ำพรรณรา**

### **เรื่อง เจตนารมณ์การป้องกันและต่อต้านการทุจริตคอรัปชั่น**

………………………………………………………

องค์การบริหารส่วนตำบลถ้ำพรรณรา อำเภถ้ำพรรณรา จังหวัดนครศรีธรรมราช ให้ความสำคัญกับการต่อต้านการทุจริตคอร์รัปชั่น ตลอดจนสนับสนุนและส่งเสริมให้บุคลากรทุกระดับมีจิตสำนึกในการป้องกันการและต่อต้านการทุจริตคอร์รัปชั่นในทุกรูปแบบ เพื่อที่สร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ

ดังนั้น องค์การบริหารส่วนตำบลถ้ำพรรณรา อำเภอถ้ำพรรณรา จังหวัดนครศรีธรรมราช จึงประกาศเจตนารมณ์การป้องกันและต่อต้านการทุจริตคอร์รัปชั่น เพื่อพึงยึดถือเป็นแนวทางปฏิบัติต่อไป ดังนี้

 ข้อ ๑ ประกาศฉบับนี้บังคับใช้กับนายกองค์การบริหารส่วนตำบล รองนายกอบต. เลขานุการ นายกอบต. สมาชิกสภาอบต. พนักงานอบต. คนงาน และพนักงานจ้าง ขององค์การบริหารส่วนตำบลถ้ำพรรณรา

 ข้อ ๒ บุคลากรของอบต.ถ้ำพรรณรา จะไม่เข้าไปเกี่ยวข้องกับเรื่องทุจริตคอร์รัปชั่นไม่ว่าโดยทางตรงหรือทางอ้อม

 ข้อ ๓บุคลากรของอบต.ถ้ำพรรณราไม่พึงละเลยหรือเพิกเฉยเมื่อพบเห็นการกระทำที่เข้าข่ายการทุจริตคอร์รัปชั่นที่เกี่ยวข้องกับองค์การบริหารส่วนตำบลถ้ำพรรณรา โดยต้องแจ้งให้ผู้บังคับบัญชาหรือบุคคลที่รับผิดชอบทราบและให้ความร่วมมือในการตรวจสอบข้อเท็จจริงต่างๆหากมีข้อสงสัยหรือข้อซักถามให้ปรึกษากับผู้บังคับบัญชาหรือบุคคลที่กำหนดให้ทำหน้าที่รับผิดชอบเกี่ยวกับการติดตามการปฏิบัติตามประมวลจริยธรรมของบุคลากรแต่ละประเภทตามที่กำหนดไว้

 ข้อ ๔ บุคลากรขององค์การบริหารส่วนตำบลถ้ำพรรณรา จะตระหนักถึงความสำคัญในการเผยแพร่ให้ความรู้และทำความเข้าใจกับบุคคลอื่นที่ต้องปฏิบัติหน้าที่ที่เกี่ยวข้องกับเทศบาลตำบลไม้เรียงหรืออาจเกิดผลกระทบต่อเทศบาลตำบลไม้เรียงในเรื่องที่ต้องปฏิบัติมิให้เกิดการทุจริตคอร์รัปชั่น

ข้อ ๕บุคลากรขององค์การบริหารส่วนตำบลถ้ำพรรณราจะมุ่งมั่นที่จะสร้างและรักษาวัฒนธรรมองค์กรที่ยึดมั่นว่าการทุจริตคอร์รัปชั่น และการให้หรือรับสินบนเป็นการกระทำที่ยอมรับไม่ได้ ไม่ว่าจะเป็นการกระทำกับบุคคลใดก็ตามหรือการทำธุรกรรมกับภาครัฐหรือภาคเอกชน

จึงประกาศให้ทราบโดยทั่วกัน

ประกาศ ณ วันที่ 1 ตุลาคม พ.ศ. 25๖๑

 (นายโสภณ ผสม)

นายกองค์การบริหารส่วนตำบลถ้ำพรรณรา